ปล่อยน้ำเขื่อน ไล่น้ำเสียแม่วัง
เมื่อเวลา 11.00 น. วันที่ 11 เม.ย. ที่โรงแรมบุษย์น้ำทอง อ.เมือง จ.ลำปาง นายสมชาย กมลเทพเทวินทร์ รอง ผวจ.ลำปาง และนายกิตติภูมิ นามวงค์ นายกเทศมนตรีนครลำปาง แถลงข่าวต่อมวลชนกรณีเมื่อวันที่ 10 เมษายนที่ผ่านมา ได้มีปลาหลายชนิดออกมาตายเกลื่อนในแม่น้ำวังที่ไหลผ่านเขตเทศบาลนครลำปาง ตั้งช่วงบริเวณสะพานแขวนหน้าวัดสิงห์ไปจนถึงบริเวณเขื่อนยาง ต.สบตุ๋ย อ.เมือง จ.ลำปาง และมีบ้างในเขต ต.ชมพู อ.เมือง จ.ลำปาง ชาวบ้านต่างพากันมาเก็บปลาตายจำนวนเป็นหมื่นตัว ซึ่งมีทั้งปลาเล็กปลาใหญ่หลายชนิด เช่น ปลาขาว ปลานิล ปลาไน เพื่อนำมาขายและนำไปปรุงอาหารนั้น,นายอาวีระ ภัคมาตย์ ผอ.สิ่งแวดล้อมภาค 2 ลำปาง เตือนอย่านำปลาตายมาปรุงอาหารเนื่องจากปลาที่ตายกินของเสียในน้ำวังอาจสะสมแก๊สอันตรายไว้จำนวนมากจะเป็นอันตรายต่อสุขภาพ นายกิตติภูมิ นามวงค์ นายกเทศมนตรีนครลำปาง เปิดเผยว่า เพื่อแก้ไขสถานการณ์ในเบื้องต้นได้ประสานไปยังโครงการเขื่อนกิ่วลมได้ปล่อยน้ำจากเขื่อนมาลงในแม่น้ำวัง ขณะนี้มวลน้ำได้มาถึงบริเวณแม่น้ำวังแล้วเพื่อให้น้ำไล่ของเน่าเสียออกจากแม่น้ำวัง หากตะกอนของเสียไหลลงด้านล่างก็จะสูบลมเขื่อนยางกั้นน้ำเอาไว้ประมาณ 1-2 เมตร เพื่อเพิ่มปริมาณน้ำ พร้อมวอนประชาชนอย่าได้ซ้ำเติมกัน แต่ควรหันมาร่วมใจกันอย่าทิ้งของเสียลงในแม่น้ำวัง เพราะที่ผ่านมายอมรับว่าหลายฝ่าย เช่น ประชาชนริมเขตแม่น้ำวังยังทิ้งของเสียลงตลอดมา แม้ทางเทศบาลจะขอความร่วมมือมาตลอดก็ตาม.,ข่าวที่เกี่ยวข้อง,ลำปาง น้ำวังเน่า ปลาลอยนับหมื่น เตือนอันตราย ไม่ควรจับกิน
เพื่อแก้ไขสถานการณ์ในเบื้องต้นได้ประสานไปยังโครงการเขื่อนกิ่วลมได้ปล่อยน้ำจากเขื่อนมาลงในแม่น้ำวัง  
ปลาลอยตัว,น้ำเน่า,อาวีระ ภัคมาตร์,น้ำเสีย,แม่น้ำวัง,ผอ.สิ่งแวดล้อมภาค 2,ลำปาง,ปลาลอยตาย,ออกซิเจนในน้ำต่ำ,ปลาเน่า,ปลาตาย,ข่าว,ข่าวทั่วไทย,ภาคเหนือ,ไทนรัฐออนไลน์,ข่าวไทยรัฐ,ข่าวฉบับพิมพ์,ข่าวหนังสือพิมพ์ไทยรัฐ,thairath,ไทยรัฐออนไลน์